2016. gada 9. februārī Noteikumi Nr. 90

Rīgā (prot. Nr. 6  16. §)

**Grozījumi Ministru kabineta 2008. gada 21. oktobra noteikumos Nr. 866 "**[**Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība**](http://likumi.lv/ta/id/182928-videjas-apdrosinasanas-iemaksu-algas-aprekinasanas-kartiba-bezdarbnieka-pabalsta-apmera-noteiksanai-un-bezdarbnieka-pabalsta-un...)**"**

Izdoti saskaņā ar likuma

"Par apdrošināšanu bezdarba gadījumam"

8. panta trešo daļu, 13. panta trešo daļu un 16.1pantu

1. Izdarīt Ministru kabineta 2008. gada 21. oktobra noteikumos Nr. 866 "[Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība](http://likumi.lv/ta/id/182928-videjas-apdrosinasanas-iemaksu-algas-aprekinasanas-kartiba-bezdarbnieka-pabalsta-apmera-noteiksanai-un-bezdarbnieka-pabalsta-un...)" (Latvijas Vēstnesis, 2008, 167. nr.; 2009, 81., 170., 204. nr.; 2010, 93. nr.; 2012, 11. nr.) šādus grozījumus:

1.1. papildināt 1.4. apakšpunktu aiz vārdiem "tiesas spriedumu" ar vārdiem "tiesas apstiprinātu izlīgumu ar darba devēju vai attiecīgās valsts pārvaldes iestādes pieņemtu pārvaldes lēmumu";

1.2. aizstāt 2.4. apakšpunkta ievaddaļā vārdus "Aprēķinam izmanto šādu formulu" ar vārdiem un skaitļiem "Ja apdrošināšanas iemaksu algai noteiktajā 12 kalendāra mēnešu periodā attiecīgajos mēnešos ir atšķirīgi apmēri, aprēķinam izmanto šo noteikumu 2.3. apakšpunktā minēto formulu, bet, ja apdrošināšanas iemaksu algai noteiktajā 12 kalendāra mēnešu periodā attiecīgajos mēnešos ir vienādi apmēri, aprēķinam izmanto šādu formulu";

1.3. papildināt noteikumus ar 5.1 punktu šādā redakcijā:

"5.1 Ja bezdarbnieka pabalsta saņemšanas laikā persona iesniedz papildu apdrošināšanas stāžu apliecinošus dokumentus par uzkrātiem darba un darbam pielīdzinātiem periodiem līdz 1995. gada 31. decembrim, piešķirto bezdarbnieka pabalstu pārrēķina no pabalsta piešķiršanas dienas, pamatojoties uz pabalsta saņēmēja iesniegumu.";

1.4. papildināt 7. punkta ievaddaļu aiz vārda "nodaļām" ar vārdiem "vai Nodarbinātības valsts aģentūras filiālēm";

1.5. aizstāt 7.1.2. apakšpunktā vārdus un skaitli "bērnu invalīdu līdz 16 gadu vecumam" ar vārdiem un skaitli "bērnu ar invaliditāti līdz 18 gadu vecumam";

1.6. svītrot 7.2 un 9.2 punktu;

1.7. svītrot 11. punktā skaitli un vārdus "10 darbdienu laikā";

1.8. papildināt 19. punktu aiz vārdiem "tiesas spriedumu" ar vārdiem "tiesas apstiprinātu izlīgumu ar darba devēju vai attiecīgās valsts pārvaldes iestādes pieņemtu pārvaldes lēmumu".

2. Noteikumi stājas spēkā 2016. gada 1. maijā.

Ministru prezidente Laimdota Straujuma

Labklājības ministrs Uldis Augulis